CELEX: 32020D0433
Language: et
Date: 2020-03-12 00:00:00
Title: Komisjoni rakendusotsus (EL) 2020/433, 12. märts 2020, Euroopa Parlamendi ja nõukogu määruse (EL) nr 528/2012 kohaselt biotsiidi Care Plus Mosquito Net turul kättesaadavaks tegemist ja kasutamist lubava, Rootsi kemikaaliameti võetud meetme kehtivuse pikendamise kohta (teatavaks tehtud numbri C(2020) 1342 all) (Ainult rootsikeelne tekst on autentne)

24.3.2020   
               
               
                  ET
               
               
                  Euroopa Liidu Teataja
               
               
                  L 88/8
               
            
         KOMISJONI RAKENDUSOTSUS (EL) 2020/433,
         12. märts 2020,
         Euroopa Parlamendi ja nõukogu määruse (EL) nr 528/2012 kohaselt biotsiidi Care Plus Mosquito Net turul kättesaadavaks tegemist ja kasutamist lubava, Rootsi kemikaaliameti võetud meetme kehtivuse pikendamise kohta
         
            
               (teatavaks tehtud numbri C(2020) 1342 all)
            
         
         (Ainult rootsikeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 55 lõike 1 kolmandat lõiku,
         ning arvestades järgmist:
         
                     (1)
                  
                  
                     25. septembril 2019 võttis Rootsi kemikaaliamet (edaspidi „Rootsi pädev asutus“) vastu määruse (EL) nr 528/2012 artikli 55 lõike 1 esimese lõigu kohase otsuse lubada biotsiidi Care Plus Mosquito Net, st toimeaine permetriiniga immutatud sääsevõrgu turul kättesaadavaks tegemist ja kasutamist kuni 23. märtsini 2020 (edaspidi „meede“). Rootsi pädev asutus teavitas meetmest ja selle võtmise põhjendustest komisjoni ja teiste liikmesriikide pädevaid asutusi kõnealuse määruse artikli 55 lõike 1 teise lõigu kohaselt.
                  
               
                     (2)
                  
                  
                     Rootsi pädeva asutuse esitatud teabe kohaselt oli meede vajalik rahvatervise kaitsmiseks. Permetriiniga immutatud sääsevõrgu kasutamise eesmärk on kaitsta inimesi nõelavate ja hammustavate putukate eest, hoides seega ära nende nakatamise putuksiirutajate levitatavate patogeenidega, mis kujutavad endast ohtu rahvatervisele. Meetmes täpsustatud tingimustel võib toodet kättesaadavaks teha ainult vaktsineerimiskliinikutes ning ainult koos nõuetekohase kasutamise ja ohutu kõrvaldamise juhistega; peale selle peab meetme adressaat Rootsi pädeva asutuse nõudmise korral esitama vaktsineerimiskliinikutele jagatud võrkude arvu.
                  
               
                     (3)
                  
                  
                     Komisjon sai 26. novembril 2019 Rootsi pädevalt asutuselt määruse (EL) nr 528/2012 artikli 55 lõike 1 kolmanda lõigu kohase põhjendatud taotluse meetme kehtivuse pikendamiseks. Taotlus esitati jätkuva mure tõttu, et siirutajatega levivad haigused võivad ohustada rahvatervist ka pärast 23. märtsi 2020, ning väitel, et biotsiid Care Plus Mosquito Net on oluline siirutajatega levivate haiguste ohu ohjamisel.
                  
               
                     (4)
                  
                  
                     Rootsi pädeva asutuse esitatud teabe kohaselt ei ole putuksiirutajate tõrjumise alternatiivid (nt repellentide või immutamata sääsevõrkude kasutamine) piisavalt tõhusad.
                  
               
                     (5)
                  
                  
                     Repellentidega ei ole tagatud kogu inimkeha ööpäevaringne kaitse, sest pealekandmiste arv päevas on piiratud, samuti ei tohi neid teatavatel kehaosadel kasutada. Tundliku või kahjustatud nahaga inimestel võib repellentide kasutamisega kaasneda nahaärritus. Peale selle on repellentide kasutamisel piirangud teatavates vanuserühmades, näiteks laste puhul. Töötlemata sääsevõrgud ei paku putukate eest täielikku kaitset, sest nende võrkude puhul ei ole tagatud, et võrgul olevad putukad ei saa rünnata kehaosi, milleni nad läbi võrgu ulatuvad. Töötlemata võrgud võivad õhutada inimesi ise võrke biotsiididega immutama. Niisugune kontrollimata ja dokumenteerimata kasutamine võib ohustada inimeste tervist ja keskkonda.
                  
               
                     (6)
                  
                  
                     Euroopa Kemikaaliametile on esitatud taotlus liidu loa saamiseks biotsiidile Care Plus Mosquito Net, kusjuures hindavaks pädevaks asutuseks on Taani asutus ning taotluse hindamine on pooleli. Liidu loa andmine sellele biotsiidile oleks püsiv lahendus tulevikuks ka Rootsi jaoks, kuid taotluse hindamiseks enne loa andmist on vaja veel märkimisväärselt palju aega.
                  
               
                     (7)
                  
                  
                     Seepärast on asjakohane lubada Rootsi pädeval asutusel teatavatel tingimustel pikendada meedet perioodiks, mis ei ületa 550 päeva.
                  
               
                     (8)
                  
                  
                     Käesoleva otsusega ette nähtud meetmed on kooskõlas alalise biotsiidikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rootsi kemikaaliamet võib kuni 25. septembrini 2021 pikendada meedet, millega lubatakse turul kättesaadavaks teha ja kasutada biotsiidi Care Plus Mosquito Net, et vältida patogeenide kandumist putuksiirutajatelt inimestele, tingimusel et amet tagab, et toodet tehakse kättesaadavaks ja kasutatakse üksnes tema järelevalve all.
         
         
            Artikkel 2
            Käesolev otsus on adresseeritud Rootsi Kuningriigile.
         
         
            Brüssel, 12. märts 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 167, 27.6.2012, lk 1.